Ariel Sharon

Ariel Sharon, gebore as Ariel Scheinermann, (26 Februarie 1928 in Kfar Malal – 11 Januarie 2014 in Ramat Gan) was 'n Israelse militaris en politikus. Hy was van 2001 tot 2006 die Premier van Israel.Ariel Sharon oorlede, besoek op 11 Junie 2014

Sharon is begin 1928 in die voormalige Britse mandaat van Palestina gebore. Hy dien verskeie jare in Israel se weermag en het aan verskeie veldslae deelgeneem. Hy tree in 1974 as 'n generaal af, waarna hy die politiek betree.

In 1977 is hy as die Minister van Landbou aangestel. In 1981 word hy as die Minister van Verdediging. In 1983 word hy skuldig bevind omdat hy nie 'n bloedbad in Libanon, waar honderde burgerlikes deur ander burgers gedood is voorkom het nie. Die gevolg is dat hy uiteindelik van die regering bedank.

In 2001 is hy as die Premier van Israel verkies nadat 'n burgeroorlog tussen Israel en die Palestynse burgers uitbreek. Baie mense is verbaas nadat hy in 2004 aankondig dat Israel uit die Gasastrook sal onttrek, waar hoofsaaklik Palestyne woonagtig is. Die onttrekking het plaasgevind in 2005.

In Desember 2005 is Sharon in 'n hospitaal opgeneem. Op 4 Januarie 2006 word hy weer opgeneem na 'n beroerte (bloeding op die brein). Onmiddellik daarna begin gerugte versprei dat hy dood is, al word dit deur sy dokters ontken.

Ehud Olmert, 'n lid van Sharon se nuutgestigte Kadima-party, was die waarnemende premier tot verkiesings in Israel gehou is, waartydens hy self as premier verkies is.

Sharon is begin 2014 op 85 aan hartversaking in die hospitaal in Ramat Gan oorlede. Hy was agt jaar lank in 'n koma.

 Verwysings 

 Eksterne skakels 

 Knesset se webwerf

Kategorie:Eerste Ministers van Israel
Kategorie:Israelse Jode
Kategorie:Israelse militariste
Kategorie:Israelse ministers
Kategorie:Israelse opposisieleiers
Kategorie:Lede van die Knesset
Kategorie:Generaals
Kategorie:Ministers van Binnelandse Sake
Kategorie:Ministers van Buitelandse Sake
Kategorie:Ministers van Religie
Kategorie:Ministers van Verdediging
Kategorie:Geboortes in 1928
Kategorie:Sterftes in 2014